ปกติแล้วประจำเดือนมาไม่ตรงค่ะ ก่อนหน้านี้1เดือนประจำเดือนไม่มาแต่ไม่เคยมีเพศสัมพันธ์ แต่เมื่อวันที่23 มีเพศสัมพันธ์แบบไม่ได้สอดใส่ค่ะแค่ถูไถภายนอก ผชไม่ได้หลั่งเลยค่ะ หลังจากนั้น2ชม. ทานยาคุมฉุกเฉิน กันเอาไว้ค่ะ ผ่านไป1วันมีอาการเจ็บที่หัวนมค่ะตอนนี้ดีขึ้นแต่ยังเจ็บเล็กน้อยแล้ว อยากทราบว่าเสี่ยงท้องมั้ยคะ แล้วประจำเดือนต้องมาใน7วันหลังกินยามั้ยคะ หรือคนที่ประจำเดือนมาไม่ปกติแบบนี้ควรรอกี่วันคะ
สวัสดีค่ะ หากมีเพศสัมพันธ์ โดยแค่ถูไถอวัยวะเพศภายนอก ไม่ได้มีการสอดใส่เข้าสู่ช่องคลอด อีกทั้งฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น ก็ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว และต่อมามีอาการเจ็บที่หัวนม ก็น่าจะเกิดจากผลของยาได้ แต่มักเป็นอยู่เพียงไม่กี่วัน หากเป็นอยู่นาน อาจเกิดจากสาเหตุอื่นๆ เช่น หัวนมอักเสบ มีก้อนที่หัวนม การเปลี่ยนแปลงของฮอร์โมน เป็นต้นส่วนหลังจากที่ทานยาคุมฉุกเฉินไป 7 วัน อาจมีหรือไม่มีเลือดออกจากช่องคลอดก็ได้ค่ะ หากมีเลือดออก ก็ถือเป็นผลของยา ไม่ใช่ประจำเดือนค่ะ แต่หากไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นค่ะสำหรับประจำเดือน หากหลังจากนี้ยังคงไม่มา ก็ควรไปพบแพทย์เพื่อตรวจหาสาเหตุค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น